b'\n_START_ARTICLE_\nEnsyklopedismi\n_START_PARAGRAPH_\nEnsyklopedismi on k\xc3\xa4site, jolla tarkoitetaan laaja-alaista oppimista tai tietoperustaa. Se tarkoittaa my\xc3\xb6s tietoa, joka esitet\xc3\xa4\xc3\xa4n ensyklopedisessa muodossa. Siin\xc3\xa4 ei pyrit\xc3\xa4 kirjoittamaan sill\xc3\xa4 tavalla, ett\xc3\xa4 vastataan lukijan odotuksiin._NEWLINE_Ensyklopedismi oli ominainen piirre Bysantissa ja he s\xc3\xa4ilyttiv\xc3\xa4t paljon antiikin ajan tietoa filosofiasta, matematiikasta ja t\xc3\xa4htitieteest\xc3\xa4. Etenkin noin Theodoros II Laskariksen hallituskaudelta alkaen 1254 Bysantissa alkoi toinen Bysantin renessanssi, jota joskus kutsutaan Palaiologosten renessanssiksi. Tuolloin virvoitettiin antiikin perint\xc3\xb6\xc3\xa4. Bysantin asukkaat Italiassa levittiv\xc3\xa4t tietonsa v\xc3\xa4h\xc3\xa4lukuisille Italialaisille oppineille ja kreikkalaisille. T\xc3\xa4ll\xc3\xa4 tavoin Bysantin Imperiumin oppineisuus selvisi paljon pidemp\xc3\xa4\xc3\xa4n kuin itse imperiumi._NEWLINE_Renessanssin aikaan koulutuksessa ja tieteess\xc3\xa4 pyrittiin ensyklopedisoimaan niit\xc3\xa4 eli systematisoimaan kyseisi\xc3\xa4 aloja. Samaan tapaan my\xc3\xb6s koulutusta itsess\xc3\xa4\xc3\xa4n pyrittiin korjaamaan tekem\xc3\xa4ll\xc3\xa4 perusteellista s\xc3\xa4\xc3\xa4ntely\xc3\xa4 alalle. Pietro Paolo Vergerio (1370\xe2\x80\x931444) teoksessaan De ingenuis moribus et liberalibus hahmotteli humanistisen koulutuksen p\xc3\xa4\xc3\xa4piirteit\xc3\xa4.  Siin\xc3\xa4 painotettiin puhe ja kirjoitustaitoa, historiaa ja filosofiaa, mutta se sis\xc3\xa4lsi my\xc3\xb6s tieteit\xc3\xa4, kuten matematiikkaa t\xc3\xa4htitiedett\xc3\xa4, luonnontieteit\xc3\xa4, l\xc3\xa4\xc3\xa4ketiedett\xc3\xa4, lakiopintoja, metafysiikkaa ja teologiaa. J\xc3\xa4lkimm\xc3\xa4isi\xc3\xa4 ei opiskeltu perusteellisesti; humanismi oli luonteeltansa ensyklopedismia vastaan, mutta se toi esiin aineiden v\xc3\xa4liset suhteet ja salli opiskelijoiden tiet\xc3\xa4\xc3\xa4 monista eri asioista ennen kuin he p\xc3\xa4\xc3\xa4ttiv\xc3\xa4t erikoistumisalastansa. _NEWLINE_Pedagogiikassa ensyklopedismi voi tarkoittaa esimerkiksi laajan kirjon sis\xc3\xa4lt\xc3\xa4v\xc3\xa4\xc3\xa4 opetussuunnitelmaa eri el\xc3\xa4m\xc3\xa4n aloilta.'